CELEX: 62006TN0055
Language: lt
Date: 2006-02-22 00:00:00
Title: Byla T-55/06  2006 m. vasario 22 d.  pareikštas ieškinys byloje  RKW prieš Komisiją

22.4.2006   
            
            
               LT
            
            
               Europos Sąjungos oficialusis leidinys
            
            
               C 96/20
            
         2006 m. vasario 22 d. pareikštas ieškinys byloje RKW prieš Komisiją
   
   (Byla T-55/06)
   (2006/C 96/37)
   Proceso kalba: vokiečių
   Šalys
   
      Ieškovė: RKW AG Rheinische Kunststoffwerke (Worms, Vokietija), atstovaujama advokato H.-J. Hellmann
   
      Atsakovė: Europos Bendrijų Komisija
   Ieškovės reikalavimai
   
               —
            
            
               Panaikinti 2005 m. kovo 30 d. atsakovės sprendimą Nr. C(2005)4634 (galutinis) byloje COMP/F/38.354 — Pramoniniai maišai, apie kurį ieškovei buvo pranešta 2005 m. gruodžio 14 d., kiek jis susijęs su ieškove.
               Nepatenkinus šio reikalavimo, žymiai sumažinti ieškovei paskirtą baudą.
            
         
               —
            
            
               Priteisti iš atsakovės bylinėjimosi išlaidas.
            
         Ieškinio pagrindai ir pagrindiniai argumentai
   Ieškovė ginčija 2005 m. lapkričio 30 d. Komisijos sprendimą Nr. C(2005)4634 (galutinis) byloje COMP/F/38.354 — Pramoniniai maišai. Ginčijamu sprendimu ieškovei buvo paskirta bauda už EB 81 straipsnio pažeidimą, nes ji, Komisijos manymu, dalyvavo visuose karteliniuose susitarimuose ir suderintuose veiksmuose pramoninių plastikinių maišų rinkoje Belgijoje, Vokietijoje, Ispanijoje, Prancūzijoje, Liuksemburge ir Nyderlanduose.
   Grįsdama ieškinį ieškovė teigia, kad ginčijamas sprendimas pažeidė teisėtumo principą. Atsakovės veiksmai skiriant baudas pažeidė Reglamento Nr. 17/1962 (1) 15 straipsnio 2 dalį arba Reglamento Nr. 1/2003 (2) 23 straipsnį. Šiuo klausimu ieškovė taip pat teigia, jog buvo pažeisti vienodo požiūrio ir proporcingumo principai.
   Ieškovė taip pat teigia, kad buvo padaryta klaidų taikant Reglamento Nr. 17/1962 15 straipsnio 2 dalį ir Baudų apskaičiavimo gaires. Ieškovė ypač pabrėžia, jos nuomone, klaidingus įrodinėjimo ir įrodymų vertinimo procesus. Be to, atsižvelgiant į susiklosčiusią administracinę praktiką, ieškovė buvo nubausta neproporcingai. Ieškovė teigia, kad nustatant pagrindinę baudos sumą, atsižvelgiant į pažeidimo sunkumą, ji, lyginant su kitais asmenimis, kuriems skirtas ginčijamas sprendimas, buvo traktuojama nevienodai. Ieškovė taip pat teigia, kad Komisija spręsdama dėl pažeidimo trukmės ir neatsižvelgdama į lengvinančias aplinkybes padarė teisės klaidą. Galiausiai ieškovė teigia, kad klaidingai taikant pranešimą dėl bendradarbiavimo buvo pažeista Reglamento Nr. 17/1962 15 straipsnio 2 dalis.
   
      (1)  1962 m. vasario 6 d. Tarybos reglamento Nr. 17, pirmojo reglamento, įgyvendinančio Sutarties (81) ir (82) straipsnius (OL 13, 1962, p. 204).
   
      (2)  2002 m. gruodžio 16 d. Tarybos reglamentas (EB) Nr. 1/2003 dėl konkurencijos taisyklių, nustatytų Sutarties 81 ir 82 straipsniuose, įgyvendinimo (OL L 1, p. 1).